32000R1649
L 189/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1649/2000 НА КОМИСИЯТА
от 25 юли 2000 година
относно предоставяне на Република Молдова на специален режим за насърчаване защитата на правата на работниците
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EO) № 2820/98 на Съвета от 21 декември 1998 г. относно прилагане на многогодишна схема на общи тарифни преференции за периода от 1 юли 1999 г. до 31 декември 2001 г. (1), последно изменен с Регламент (EO) № 1310/2000 на Комисията (2), и по-специално член 13, параграф 1 от него,
като има предвид, че:
(1)
Секция 2 от дял II от Регламент (EO) № 2820/98 предвижда възможността за предоставяне на специален режим за насърчаване защитата на правата на работниците.
(2)
На 11 февруари 1999 г. Република Молдова подаде молба да се възползва от този режим, като предостави информациите и ангажимента по член 11, параграф 1 от упоменатия регламент.
(3)
Съгласно член 11, параграф 2 Комисията публикува обявление (3), че Република Молдова е подала гореупоменатата молба.
(4)
Някои заинтересовани страни представиха забележките си в Комисията.
(5)
Молбата бе разгледана съгласно член 12 от упоменатия регламент.
(6)
Вътрешното законодателство на Република Молдова включва основните норми на Конвенции № 87, 98 и 138 на Международната организация на труда (МОТ).
(7)
Проверката на Комисията показа, че властите в Молдова са взели всички необходими мерки за ефективно прилагане и контрол на тези разпоредби.
(8)
Република Молдова се ангажира да осигури ефективното прилагане и контрола на специалния режим, както и административното сътрудничество, визирано в член 14 от упоменатия регламент.
(9)
Предвид представените забележки и резултатите от проверката, е подходящо молбата да бъде одобрена.
(10)
Мерките, предвидени в настоящия регламент, са в съответствие със становището на Комитета, визирано в член 31 от горепосочения регламент,
ПРИЕ НАСТОЯЩИЯ РЕГЛАМЕНТ:
Член 1
1. На Република Молдова се предоставя следният специален режим за насърчаване защитата на правата на работниците съгласно член 11 от Регламент (EO) № 2820/98.
2. Продуктите, изброени в приложение I към гореупоменатия регламент, се ползват от специалния режим при условията по член 14 от него.
3. Митата по Общата митническа тарифа, прилагани за съответните продукти, ще бъдат намалени съгласно разпоредбите на член 10 от упоменатия регламент.
Член 2
Настоящият регламент влиза в сила в първия ден на третия месец след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 юли 2000 година.